Վերջապէս, ժողովը երկարօրէն քննարկեց Համազգայինի 90-ամեակի նշման օրակարգը։ Խորհրդածելով Համազգայինի տարեդարձը համագաղութային հարթակով տօնակատարելու կարելիութիւններու մասին, ժողովը կայացուց կարգ մը որոշումներ, որոնցմէ են ԵՊՀի հետ գործակցաբար գիտաժողովի մը կազմակերպումը, մշակութային յատուկ ելոյթներու հովանաւորութիւնը կամ կազմակերպումը, Համազգայինի գործունէութեան քարոզչութիւնը կատարելու կոչուած այլեւայլ նախաձեռնութիւններու ծրագրաւորումը, ինչպէս նաեւ Համազգայինի 8-րդ Պատգամաւորական Ժողովի կայացումը 18-19-20-21 Մայիս 2018-ին Երեւանի մէջ։